Sunnudaginn 19. febúar kl 17.00 verða haldnir fjórðu tónleikarnir í tónleikaröð FÍT og FÍH , Velkomin heim . Baldvin Ingvar Tryggvason klarínettuleikari og Helga Bryndís Magnúsdóttir píanóleikari flytja glæsilega dagskrá litríkra verka fyrir klarínett og píanó . Tónleikarnir fara fram í Hörpuhorni , opnu rými á annarri hæð og aðgangur er ókeypis . Baldvin Ingvar Tryggvason hóf klarinettunám sitt við Tónlistarskóla Álftaness sjö ára gamall , en færði sig síðar yfir í Tónlistarskólann í Reykjavík . Kennari hans þar var Kjartan Óskarsson . Haustið 2011 hóf Baldvin svo nám við Listaháskóla Íslands undir leiðsögn Einars Jóhannessonar , en Baldvin þreytti lokapróf sitt þaðan vorið 2014 . Haustið 2014 hóf Baldvin nám við hinn virta Royal College of Music í London , þar sem hans helstu kennarar voru Barnaby Robson og Richard Hosford . Sumarið 2016 útskrifaðist hann með ágætis einkunn frá skólanum . Baldvin hefur komið víða fram opinberlega , meðal annars leikið með BBC Symphony Orchestra , Sinfóníhljómsveit Unga fólksins , Sinfóníuhljómsveit Norðurlands og Ungsveit Sinfóníu hljómsveitar Íslands , en þar hefur hann gegnt stöðu leiðara þrisvar sinnum . Í janúar 2014 var hann einn af sigurvegurum keppninnar Ungir Einleikarar og lék hann klarínettukonsert eftir Aaron Copland með Sinfóníuhljómsveit Íslands , sem verðlaun . Einnig lék Baldvin á klarinett í sýningu Þjóðleikhússins á Dýrunum í Hálsaskógi og Konan við 1000° . Baldvin hefur sótt ýmis meistaranámskeið , meðal annars hjá Martin Fröst , Barnaby Robson , Hermanni Stefánssyni og Maximilliano Martin . Helga Bryndís Magnúsdóttir hóf tónlistarnám við Tónlistarskólann í Vestmannaeyjum . Síðar nam hún við Tónlistarskólann í Reykjavík og lauk þaðan prófi sem einleikari og píanókennari árið 1987 . Aðalkennari hennar þar var Jónas Ingimundarson . Helga Bryndís er meðlimur í Caput hópnum .